**Referat fra Generalforsamling**

Onsdag d. 21. marts 2018. kl. 19.00

1. **Valg af dirigent**
Kaj blev valgt af forsamlingen.
*Kaj bekræftede, at der var rettidigt indkaldt til Generalforsamlingen*
2. **Beretning**

Arnes sidste beretning i vandværkets historie

*Beretning blev godkendt af forsamlingen*

Året begyndte med at planlægge renovering af rentvandsbeholderen. Efter mange forhandlinger blev det besluttet, at sætte 3 beholdere ind i den gamle rentvandsbeholder. Den 7 juni gik arbejdet i gang og det blev gennemført næsten planlagt - vi fik sat værket i drift efter planen. Under ombygninger var der nogle ting som forøgede omkostningerne, bla. flisebelægningen på væggen i filtersalen sad helt løs, så fliserne blev pillet ned og væggen blev pudset op.

Under ombygningen måtte vi lukke for vandværket og fik i perioden vand fra FORS via vores nødforsyning, det fungerede godt. Vi har købt knapt 5000 m3 vand.

Vi har desværre haft et par driftstop undervejs grundet ombygningen – det skyldes nogle tekniske fejl som er svære at forudse; en del af vores medlemmer tror det er muligt at forudse sådanne fejl, det er desværre umuligt. Vi har hver gang efter sådanne stop fundet en løsning inden for et par timer, hvilket jeg syntes er hurtigt.
I forbindelse med indkøringen af de nye rentvandsbeholdere, har vi behandlet vores vand med UV bestråling – det har vi benyttet fordi der, som altid når nye installationer tages i brug, vil være forhøjede kimtal. Det sikrer man sig mod ved at indsætte et UV anlæg.

Ombygningen har taget noget længere tid end ventet det skyldes dels, at der blev leveret en forkert dør og vores entreprenører har haft meget at se til. Selve igangsættelsen af værket blev kun forsinket med 14 dage. Vi har nu kun et par enkelte småting tilbage som mangler at blive udført. Vi håber nu at vi får en lang periode med stabile driftsforhold - sidste år har været en krævende omgang.

Vi har fået lavet en trappe ned til vores rentvandstanke og der er blevet etableret en P plads.

Der har været tilsyn fra Lejre kommune – der var enkelte bemærkninger, det var småting og vi har fået rettet de fleste af dem.

Efter sidste generalforsamling meddelte Martin, at han stoppede som ansvarlig for drift af vandværket. Det har fået bestyrelsen i arbejdstøjet og den besluttede, at der måtte en omorganisering til for at få enderne til at hænge sammen. Denne omorganisering skulle træde i kraft fra 2018. Vi har så arbejdet i efteråret 2017 med, at få denne omorganisering indfaset. – Vi fik ny formand Lars Ulrik Mortensen – vores gode Kassere Rubi passer stadig kasser jobbet på fortræffeligt vis – vi har fået 2 sekretærer Thomas og Jesper – Palle og Arne passer driften. – Så vi har taget hul på generationsskiftet i vandværkets bestyrelse.
Vi siger mange tak til Martin, du har vist stor engagement og interesse i vandværket, du har altid været meget positiv og fundet løsning på de problemer der er opstået, du vil blive meget savnet.

I 2017 har vi udpumpet (og købt): 28402 m3

Hos forbrugerne er målt 26511 m3

Skyllevand 300 m3

Vi har et tab på 1551 m3

Der har været et tab på ledningsnettet på ca. 6%

Vores vandprøver har været fine, der har ikke været nogen anmærkninger – bortset fra indkøringsperioden hvor vi havde forhøjede kimtal, men efter behandling med UV bestråling var der ingen kim. På baggrund af dagspressens italesættelse af generelle problemer på landsplan om forhøjede pesticid-tal, valgte vi i bestyrelsen at foretage en supplerende undersøgelse, som heldigvis bekræftede os og vores forbrugere, at vi ikke har forhøjede pesticid-tal i vores vand.

Vandværket skal i henhold til vandforsyningsloven en gang om året orientere om drikkevandets kvalitet.

Hårdhed 17 Jern: 0,01 (max 0,1 mg/l ) Mangan: 0,002 (max 0,02 mg/l ) Der er ikke målt bakterier i drikkevandet Der er ikke konstateret overskridelser af grænseværdierne for pesticider.
Analyserne findes på hjemmesiden under arkiv.

Her på det sidste er der problemer med vores kompressor så den står til udskiftning.

Vi anbefaler vores forbrugere, at de jævnligt kontrollerer deres måler (vi aflæser målerne), men ansvaret for kontrol har forbrugerne.

I det forestående år, 2018, forventer vi en stabil og rolig drift, uden store anlæg eller ombygningsprojekter. Vores fokus i bestyrelsen vil være at få vores ny organisation til at køre optimalt i et godt samarbejde, samt har vi igangværende opgaver omkring *Persondataforordningen* og *den nye Drikkevandsbekendtgørelse*, som skal afsluttes i 2018.

1. **Regnskab**
Regnskab fremlægges af Rubi. Det gennemgås ikke i detaljer, men kan ses på hjemmesiden.
Vigtig note: Værdi af vandværkets bygninger er nyt punkt på aktiver.
*Beretning blev godkendt af forsamlingen*
2. **Behandling af indkomne forslag**
	1. Ingen indkomne
3. **Valg af medlemmer og suppleanter**
Rubi Klausen, Ulrik og Thomas Hors genvælges.
Suppleant for 1 år: Kaj Nielsen genvælges
4. **Valg af revisor og 1 suppleant**
Bent Øland genvælges som revisor. Jesper Michelsen genvælges som revisor-suppleant
5. **Eventuelt**Arnes arbejde igennem 30 år i vandværket anerkendes

Samlet deltagerantal: 4 samt bestyrelsen

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Kaj Nielsen

 Dirigent